ਜੈਨੀਫਰ ਲੋਪੇਜ਼
ਜੈਨੀਫਰ ਲਿਨ ਲੋਪੇਜ਼ (Jennifer Lynn Lopez, ਜਨਮ 24 ਜੁਲਾਈ, 1969) ਇੱਕ ਅਮਰੀਕੀ ਗਾਇਕਾ, ਗੀਤਕਾਰ, ਅਦਾਕਾਰਾ, ਨਚਾਰ ਅਤੇ ਨਿਰਮਾਤਾ ਹੈ। ਲੋਪੇਜ਼, ਇਨ ਲਿਵਿੰਗ ਕਲਰ ਵਿੱਚ ਫਲਾਈ ਗਰਲ ਡਾਂਸਰ ਦੇ ਤੌਰ 'ਤੇ ਦਿਖਾਈ ਦਿੱਤੀ ਅਤੇ ਇੱਥੇ ਉਸਨੇ 1993 ਵਿੱਚ ਅਦਾਕਾਰਾ ਬਣਨ ਦਾ ਫੈਸਲਾ ਲਿਆ। 1997 ਵਿੱਚ ਸੇਲੇਨਾ ਬਾਇਓਪਿਕ ਵਿੱਚ ਆਪਣੀ ਭੂਮਿਕਾ ਲਈ ਲੋਪੇਜ਼ ਨੂੰ ਗੋਲਡਨ ਗਲੋਬ ਨਾਮਜ਼ਦਗੀ ਪ੍ਰਾਪਤ ਹੋਈ ਅਤੇ ਇੱਕ ਫਿਲਮ ਲਈ 1 ਮਿਲੀਅਨ ਅਮਰੀਕੀ ਡਾਲਰ ਦੀ ਕਮਾਈ ਕਰਨ ਵਾਲੀ ਪਹਿਲੀ ਲਾਤੀਨੀ ਅਦਾਕਾਰਾ ਬਣ ਗਈ। ਐਨਾਕੌਂਡਾ (1997) ਅਤੇ ਆਊਟ ਆਫ ਸਾਈਟ (1998) ਵਿੱਚ ਕੰਮ ਕਰਨ 'ਤੇ ਉਸਨੇ ਆਪਣੇ ਆਪ ਨੂੰ ਹਾਲੀਵੁੱਡ ਵਿੱਚ ਸਭ ਤੋਂ ਵੱਧ ਤਨਖਾਹ ਪ੍ਰਾਪਤ ਕਰਨ ਵਾਲੀ ਲਾਤੀਨੀ ਅਦਾਕਾਰਾ ਵਜੋਂ ਸਥਾਪਤ ਕੀਤਾ ਸੀ। ਲੋਪੇਜ਼ ਨੇ ਆਪਣੀ ਪਹਿਲੀ ਸਟੂਡੀਓ ਐਲਬਮ ਆਨ ਦਿ 6 (1999) ਨਾਲ ਸੰਗੀਤ ਉਦਯੋਗ ਵਿੱਚ ਸ਼ੁਰੂਆਤ ਕੀਤੀ, ਜੋ ਬਿਲਬੋਰਡ ਹੌਟ 100 'ਤੇ ਰਹੀ। 2001 ਵਿੱਚ ਉਸ ਦੀ ਦੂਜੀ ਸਟੂਡੀਓ ਐਲਬਮ ਜੇ.ਲੇ. ਅਤੇ ਰੋਮਾਂਟਿਕ ਕਾਮੇਡੀ ਦਿ ਵੇਡਿੰਗ ਪਲੈਨਰ ਰਿਲੀਜ਼ ਹੋਈ, ਜਿਸ ਨਾਲ ਲੋਪੇਜ਼ ਇੱਕੋ ਹਫ਼ਤੇ ਵਿੱਚ ਐਲਬਮ ਅਤੇ ਫਿਲਮ ਨਾਲ ਨੰਬਰ 1 'ਤੇ ਆਉਣ ਵਾਲੀ ਪਹਿਲੀ ਮਹਿਲਾ ਬਣ ਗਈ। ਗਿੱਗਲੀ (2003) ਦੀ ਵਪਾਰਕ ਅਸਫਲਤਾ ਤੋਂ ਬਾਅਦ, ਲੋਪੇਜ਼ ਨੇ ਸਫਲ ਰੋਮਾਂਟਿਕ ਕਮੇਡੀਜ਼ ਸ਼ੈਲ ਵੀਂ ਡਾਂਸ? (2004) ਅਤੇ ਮੰਸਟਰ-ਇਨ-ਲਾਅ (2005) ਵਿੱਚ ਅਭਿਨੈ ਕੀਤਾ ਸੀ। ਉਸਦੀ ਪੰਜਵੀਂ ਸਟੂਡੀਓ ਐਲਬਮ ਕੋਮੋ ਐਮਾ ਉਨਾ ਮੁਜਰ (2007) ਯੂਨਾਈਟਿਡ ਸਟੇਟ ਵਿੱਚ ਪਹਿਲੇ ਹਫ਼ਤੇ ਸਭ ਤੋਂ ਵੱਧ ਵਿਕਰੀ ਕਰਨ ਵਾਲੀ ਪਹਿਲੀ ਸਪੇਨੀ ਐਲਬਮ ਬਣ ਗਈ। ਇੱਕ ਅਸਫਲ ਪੀਰੀਅਡ ਦੇ ਬਾਅਦ, ਉਹ 2011 ਵਿੱਚ ਅਮਰੀਕਨ ਆਇਡਲ 'ਤੇ ਜੱਜ ਵਜੋਂ ਅਤੇ ਅਤੇ ਸਭ ਤੋਂ ਵੱਧ ਸਫਲਤਾਪੂਰਵਕ ਕਾਮਯਾਬ ਸਿੰਗਲ "ਆਨ ਦਿ ਫਲੋਰ", ਜੋ ਕਿ ਸਭ ਤੋਂ ਵੱਧ ਵਿਕਰੀ ਕਰਨ ਵਾਲਾ ਸਿੰਗਲ ਸੀ, ਨਾਲ ਪ੍ਰਮੁੱਖਤਾ ਵੱਲ ਪਰਤ ਆਈ। ਅਗਲੇ ਸਾਲ, ਉਸਨੇ ਉਸ ਦਾ ਪਹਿਲਾ ਅੰਤਰਰਾਸ਼ਟਰੀ ਦੌਰਾ ਡਾਂਸ ਅਗੇਨ ਵਰਲਡ ਟੂਰ ਕੀਤਾ। 2016 ਵਿੱਚ, ਉਸ ਨੇ ਅਪਰਾਧ ਡਰਾਮਾ ਲੜੀ ਸ਼ੇਡਜ਼ ਆਫ ਬਲੂ ਵਿੱਚ ਅਭਿਨੈ ਕੀਤਾ। 2.9 ਬਿਲੀਅਨ ਡਾਲਰ ਦੀ ਕੁੱਲ ਸੰਗੀਤਕ ਫਿਲਮ ਦੇ ਨਾਲ ਅਤੇ ਅਤੇ 80 ਮਿਲੀਅਨ ਤੋਂ ਵੱਧ ਵਿਸ਼ਵਵਿਆਪੀ ਰਿਕਾਰਡ ਦੀ ਵਿਕਰੀ ਨਾਲ ਉਸ ਨੂੰ ਸੰਯੁਕਤ ਰਾਜ ਅਮਰੀਕਾ ਵਿੱਚ ਸਭ ਤੋਂ ਪ੍ਰਭਾਵਸ਼ਾਲੀ ਹਿਸਪੈਨਿਕ ਕਲਾਕਾਰ ਅਤੇ ਸਭ ਤੋਂ ਵੱਧ ਤਨਖਾਹ ਲੈਣ ਵਾਲੀ ਲਾਤੀਨੀ ਮਨੋਰੰਜਨ ਕਲਾਕਾਰ ਮੰਨਿਆ ਜਾਂਦਾ ਹੈ। ਟਾਈਮ ਨੇ ਉਸ ਨੂੰ 25 ਸਭ ਤੋਂ ਪ੍ਰਭਾਵਸ਼ਾਲੀ ਹਿਸਪੈਨਿਕ ਅਮਰੀਕੀਆਂ ਵਿੱਚੋਂ ਇੱਕ ਦੇ ਰੂਪ ਵਿੱਚ ਸੂਚੀਬੱਧ ਕੀਤਾ ਸੀ ਅਤੇ ਅਤੇ 2012 ਵਿੱਚ, ਫੋਰਬਜ਼ ਨੇ ਉਸਨੂੰ ਦੁਨੀਆ ਵਿੱਚ ਸਭ ਤੋਂ ਸ਼ਕਤੀਸ਼ਾਲੀ ਸੇਲਿਬ੍ਰਿਟੀ ਦੇ ਨਾਲ ਨਾਲ ਸੰਸਾਰ ਵਿੱਚ 38 ਵੀਂ ਸਭ ਤੋਂ ਸ਼ਕਤੀਸ਼ਾਲੀ ਔਰਤ ਹੋਣ ਦਾ ਦਰਜਾ ਦਿੱਤਾ ਸੀ। ਟਾਈਮ ਨੇ ਉਸਨੂੰ 2018 ਵਿੱਚ ਸੰਸਾਰ ਦੇ 100 ਸਭ ਤੋਂ ਪ੍ਰਭਾਵਸ਼ਾਲੀ ਲੋਕਾਂ ਵਿੱਚ ਸ਼ਾਮਲ ਕੀਤਾ ਸੀ। ਸੰਗੀਤ ਉਦਯੋਗ ਵਿੱਚ ਉਸ ਦੇ ਯੋਗਦਾਨ ਲਈ, ਲੋਪੇਜ ਨੂੰ ਹਾਲੀਵੁੱਡ ਵਾਕ ਆਫ ਫੇਮ ਅਤੇ ਬਿਲਬੋਰਡ ਆਈਕੌਨ ਪੁਰਸਕਾਰ ਅਤੇ ਹੋਰ ਬਹੁਤ ਸਨਮਾਨ ਮਿਲੇ ਹਨ। ਉਸ ਦੇ ਹੋਰ ਉੱਦਮਾਂ ਵਿੱਚ ਕਪੜਿਆਂ ਅਤੇ ਸੁਗੰਧੀਆਂ ਦੇ ਉਤਪਾਦ, ਇੱਕ ਪ੍ਰੋਡਕਸ਼ਨ ਕੰਪਨੀ ਅਤੇ ਚੈਰੀਟੇਬਲ ਟਰੱਸਟ ਸ਼ਾਮਲ ਹਨ। ਉਹ ਤਿੰਨ ਵਾਰ ਤਲਾਕਸ਼ੁਦਾ ਹੈ ਅਤੇ 2008 ਵਿੱਚ ਉਸ ਦੇ ਪਤੀ ਮਾਰਕ ਐਂਥਨੀ ਨਾਲ ਉਸਨੇ 2008 ਵਿੱਚ ਜੁੜਵਾ ਬੱਚਿਆਂ ਨੂੰ ਜਨਮ ਦਿੱਤਾ ਸੀ।